स्वीडेनको पुनरागमन जित
स्वीडेनले वुमेन्स वर्ल्डकप २०२३ मा आइतबार उत्कृष्ट पुनरागमन जित रचेको छ । समूह ‘जी’ को खेलमा एक गोलले पछाडि रहेको स्थितिमा स्वीडेनले दक्षिण अफ्रिकालाई २–१ ले हराएको हो ।
वेलिङटन — स्वीडेनले वुमेन्स वर्ल्डकप २०२३ मा आइतबार उत्कृष्ट पुनरागमन जित रचेको छ । समूह ‘जी’ को खेलमा एक गोलले पछाडि रहेको स्थितिमा स्वीडेनले दक्षिण अफ्रिकालाई २–१ ले हराएको हो ।दक्षिण अफ्रिकाले हिल्डाह मागाइआको गोलले ४८ औं मिनेटमा अग्रता लिएको थियो । फ्रिडोलिना रोल्फोले ६५ औं मिनेटमा स्वीडेनका लागि बराबरी गोल फर्काइन् ।खेल बराबरीतर्फ अग्रसर भइरहेको बेला अमन्डा इलेसडेटले ९० औं मिनेटमा स्वीडेनका लागि विजयी गोल गरिन् । यस जितसँगै स्वीडेनले समूह ‘जी’ मा सुरुआती अग्रता लिएको छ । 